51 
uslendischen potentatten, durch sin anschickunng 
habe man weln dem H. v. R. ein wundsagen zuosteln. 
Diewyl in disem iar gar selzamme vnnd gfaarliche 
löüff in den Pündten vorhannden, haben gmeine 3 Pündt 
13000 mann erwellt vnd zum krieg verfasst gmacht, so 
man im faal der not deren bedörffti. Darzuo was ale Dinng 
vf das aler theürist; ouch thetennd die wasser in Pündien 
grossen schaden. 
Den 15. Juni sach man zuo Chur vor S. Marti ein 
schönen luttren stärnen am himel vmm mittentag. 
Ein roggengewäxt mit 134 äheren oder eli wux zuo 
Chur inn der abgestorbnen begräbdnuss, Schcaletten ge- 
nammpt, weliches wunderwärk Herr Tobias Egli erclärt vnnd 
inn truckt lassen vsgan, mit ferner bewysung, dass sölichs 
übernatürlicher wys beschechen sye. 
Ouch hat man in den Pündien wargenommen vnnd 
etlich monat ein andren nachgesechen den allerschönsten, 
lieblichen, wunderbaren, grossen, nüwen Stärnen, so ich 
sälber ouch gesechen vnnd offtermals beschouwet han; von 
welichem luiterglännzenden stärnen vil büecher inn truckt 
kommen sint 3, 
Von wägen ettlicher rebellenn im lanndt Veltlyn hand die 
Grawen Pündtner dahin abgeferttiget: Landtrichter Domenig 
Bultedt, öberster Herttli von Salis vnd Stadtvogt Luci Gugel- 
berger von Mos. Nach dem wart gemelter Gugelberger in 
namen aller 3 Pündten mit starcker Credennz an H. Pompeius 
von Beliwren vmm erledigung etlicher koufllüten vs der 
Pündtneren land, Belizari genampt, so wegen der religion 
zu Lyon verstrickt, abgesanntt. 
